1566 Icarus

1566 Icarus je planétka s priemerom 7 km, ktorú objavil W. Baade 27. júna 1949. Na tejto planétke je pozoruhodná mimoriadne malá vzdialenosť, na akú sa približuje ku Slnku - 28 miliónov kilometrov. V čase najväčšieho priblíženia k Slnku teplota na jej povrchu dosahuje okolo 600 °C. V aféliu, ktoré leží až za obežnou dráhou Marsu, je však jej povrchová teplota pod bodom mrazu.

Je pomenovaná podľa postavy z gréckej mytológie, syna staviteľa Daidala, ktorý zahynul, pretože sa príliš priblížil k Slnku. Planétka obieha Slnko po výstrednej dráhe s periódou 409 dní.

Planétky 1501 – 1750
Skupina Apollo
Zem križujúce planétky
Astronomické objekty objavené v roku 1949